b'\n_START_ARTICLE_\nFranz de Paula Gundaccar al II-lea von Colloredo-Mannsfeld\n_START_SECTION_\nBiografie\n_START_PARAGRAPH_\nEra fiul contelui Hieronymus von Colloredo-Mansfeld, general-locotenent \xc3\xaen timpul R\xc4\x83zboaielor Napoleoniene. \xc3\x8en perioada studiilor sale, el a devenit \xc3\xaen 1819 membru al\xc2\xa0Alten Prager Burschenschaft Teutonia \xc8\x99i a fost \xc3\xaen 1819, membru al burschenschaftlichen Kreis din Viena. A intrat \xc3\xaen Armata Imperial\xc4\x83 Austriac\xc4\x83 \xc3\xaen 1824 \xc8\x99i a avansat rapid \xc3\xaen carier\xc4\x83. A fost mai \xc3\xaent\xc3\xa2i cadet \xc3\xaen Regimentul 57 Infanterie, apoi c\xc4\x83pitan \xc3\xaen Batalionul 1, maior \xc3\xaen Regimentul 11 Infanterie (\xc3\xaen 1834), locotenent-colonel (\xc3\xaen 1838) \xc8\x99i colonel al Batalionului 1 V\xc3\xa2n\xc4\x83tori (\xc3\xaen iulie 1838). _NEWLINE_A fost promovat general-maior \xc3\xaen 1848 \xc8\x99i a fost numit mai \xc3\xaent\xc3\xa2i la comanda unei brig\xc4\x83zi din Trieste \xc8\x99i apoi comandant al fort\xc4\x83re\xc8\x9bei Theresienstadt. De acolo, el a participat \xc3\xaen iunie 1848 la reprimarea revoltei din Praga, iar \xc3\xaen octombrie 1848 \xc8\x99i-a condus brigada \xc3\xaen asediul Vienei, sub comanda feldmare\xc8\x99alului Alfred de Windisch-Graetz. Pe 17 decembrie 1848 a traversat r\xc3\xa2ul Morava. _NEWLINE_\xc3\x8en campania militar\xc4\x83 din 1848/1849 \xc3\xaempotriva Revolu\xc8\x9biei din Ungaria a luptat sub comanda lui Windisch-Gr\xc3\xa4tz, disting\xc3\xa2ndu-se \xc3\xaen special \xc3\xaen B\xc4\x83t\xc4\x83lia de la K\xc3\xa1polna din 26-27 februarie 1849 \xc8\x99i fiind decorat cu Ordinul Coroana de Fier clasa a II-a. La \xc3\xaenceputul lunii martie a luptat la Egerfarmos. Nu a participat \xc3\xaen prima faz\xc4\x83 a Campaniei de Prim\xc4\x83var\xc4\x83. Dup\xc4\x83 evacuarea Pestei s-a retras prin Tata la Gy\xc5\x91r._NEWLINE_\xc3\x8en b\xc4\x83t\xc4\x83lia de la Kom\xc3\xa1rom, pe 26 aprilie 1849, p\xc3\xa2n\xc4\x83 la sosirea generalului locotenent Csorich, el a condus asediul armatei imperiale \xc8\x99i apoi, dup\xc4\x83 b\xc4\x83t\xc4\x83lie, a acoperit trupele care se retr\xc4\x83geau c\xc4\x83tre Gy\xc5\x91r. Dup\xc4\x83 Campania de prim\xc4\x83var\xc4\x83 a fost promovat la gradul de general locotenent \xc8\x99i a primit comanda Corpului II. Ulterior a fost deta\xc8\x99at cu divizia sa la Csall\xc3\xb3k\xc3\xb6z \xc8\x99i a avut mai multe ciocniri cu trupele maghiare cantonate la Kom\xc3\xa1rom. Dup\xc4\x83 ce a p\xc4\x83r\xc4\x83si corpul principal al lui Haynau, a r\xc4\x83mas, \xc3\xaempreun\xc4\x83 cu alte trupe ale Corpului, \xc3\xaen apropiere de Kom\xc3\xa1rom. \xc3\x8en timpul atacului lui Klapka din 3 august 1849, el a condus cu un succes relativ trupele imperiale \xc3\xaempotriva trupelor maghiare superioare numeric, deoarece trupele sale au avut pierderi mari. \xc3\x8en 1850 a primit comanda Corpului 2 de Armat\xc4\x83._NEWLINE_Dup\xc4\x83 moartea unchiului s\xc4\x83u Rudolf Joseph al II-lea von Colloredo-Mannsfeld a mo\xc8\x99tenit \xc3\xaen 1844 domeniul nobiliar Dob\xc5\x99isch, precum \xc8\x99i mo\xc8\x99iile Bukowa \xc8\x99i Koten\xc4\x8dic, Langen-Lhota \xc8\x99i Slowansko, Heiligenfeld \xc8\x99i Suchydol. S-a c\xc4\x83s\xc4\x83torit \xc3\xaen 1825 cu Christine von Clam-Gallas, fiica contelui Christian Christoph Clam-Gallas, cu care a avut o fiic\xc4\x83 pe nume Wilhelmine Josephine._NEWLINE_A murit pe 29 mai 1852 \xc3\xaen Gr\xc3\xa4fenberg.'